Data: 19.03.2026
RAPORTUL CONSILIULUI DE ADMINISTRATIE AL SOMETRA S.A.
(„Sometra” si/sau „Societatea”)
PRIVIND SITUATIA PATRIMONIALA A SOCIETATII
SOMETRA S.A.
In conformitate cu art. 15324 din Legea Societatilor nr. 31/1990, republicata, cu modificarile si completarile ulterioare („Legea nr. 31/1990”)
. PREZENTARE SUCCINTA A SOCIETATII. ACTIVITATEA ISTORICA A SOMETRA

Sometra este o societate pe actiuni, care functioneaza in conformitate cu legile din Romania, cu sediul social in Loc. Copsa Mica, Oras Copsa Mica, Str. Fabricilor nr. 1, Judet Sibiu, inregistrata la Registrul Comertului sub nr. J32/124/1991, avand Identificator Unic la Nivel European (EUID) ROONRC.J32/124/1991, cod unic de inregistrare 813526 si avand obiect de activitate principal Productia plumbului, zincului si cositorului – Cod CAEN 2443.
Sometra (abreviere pentru Societatea Metalurgica Transilvana) a fost infiintata ca societate particulara pe actiuni, pentru producerea de zinc metalurgic, avand la baza tehnologia de distilare in cuptoare cu retorte orizontale, tip Bierkengang. Capacitatea instalata initial a fost de 3.000 t/an zinc, care a fost extinsa la 4.000 t/an in anul 1946.
Sometra a fost nationalizata in anul 1948. In 1955, a fost construit cuptorul Waelz nr. 1, iar, in 1959, a fost construit cuptorul Waelz nr. 2. In 1966, au fost puse in functiune echipamente care puteau procesa simultan concentratele de zinc si plumb, acestea fiind active pana in 2008 si atingand o capacitate anuala maxima de productie de 50.000 Mt metal Zn si 20.000 Mt de metal Pb. In 1984, Sometra a adaugat o noua linie de extractie simultana a Zn si Pb din concentratele miniere, utilizand tehnologia ISP: ISP Sinter Plant II, Furnal ISP si Rafinare Zinc II.
Activitatea industriala derulata pe termen lung in Copsa Mica a condus la formarea unei halde de zgura de mari dimensiuni. Halda industriala Sometra reprezinta o zona de depozitare istorica a deseurilor metalurgice, care s-a dezvoltat pe parcursul unei perioade de peste 75 de ani de operare, ca urmare a dezvoltarii succesive si a functionarii instalatiilor tehnologice ale Societatii.
Prin Contractul de vanzare-cumparare de actiuni, incheiat in data de 24.09.1998 intre Fondul Proprietatii de Stat, in calitate de vanzator, si Mytilineos Holdings S.A., in calitate de cumparator, Mytilineos Holdings S.A. a cumparat actiuni reprezentand 60,044% din capitalul social al Societatii, devenind actionarul majoritar.
Ulterior preluarii Societatii de catre actualul actionar majoritar, activitatea Sometra a continuat, dezvoltandu-se prin efectul noilor investitii. 
Incepand cu anul 2006, activitatea Sometra a fost reglementata de Autorizatia Integrata de Mediu nr. SB 31/12.06.2006, revizuita in 06.04.2011, cuprinzand un plan de actiuni care include toate lucrarile necesare privind protectia mediului, actiunile prevazute in Autorizatia Integrata de Mediu fiind realizate pe deplin;
Pe de alta parte, conditiile economice si de mediu au condus in anul 2009 la oprirea definitiva a functionarii principalelor sectii de productie, care au fost  incluse intr-un proces controlat si autorizat de dezafectare/demolare, proces finalizat in anul 2024. 
De asemenea, ca urmare a adoptarii HG nr. 349/2005, de la finalul anului 2006, pe halda industriala Sometra nu au mai fost depozitate deseuri, context in care din 2008 pana in 2009 au fost construite doua depozite conforme pentru deseuri nepericuloase (modulele 1 si 2 - depozite ecologice) in care au fost depozitate 79.633 tone de zgura de furnal. 
Sub coordonarea Mytilineos S.A. (in prezent, Metlen Energy & Metals Single Member S.A.), activitatea Sometra dupa anul 2009 a fost reorganizata, fiind concentrata in implementarea unor solutii fezabile din punct de vedere al protectiei mediului pentru valorificarea/reciclarea unor categorii de deseuri depozitate pe halda industriala.
Astfel, din 2010 pana in 2017, in baza Acordului de Mediu nr. 10 din 10.11.2010, emis de Agentia pentru Protectia Mediului Sibiu, pentru proiectul „Proiect unic de executie privind lucrarile de operare-exploatare a haldei in vederea inchiderii acesteia”, au fost realizate urmatoarele lucrari:
. halda de zgura a fost retrasa fata de cursul raului Visa;

i. toate deseurile din depozitul de deseuri au fost sortate pe categorii;

ii. au fost valorificate prin reciclare in propriile capacitati de productie toate deseurile periculoase aflate pe halda industriala;

iii. pana la sfarsitul anului 2017, cca. 18% din totalul deseurilor depozitate pe halda industriala au fost valorificate. 

Prin aceste actiuni s-a asigurat in cel mai inalt grad minimizarea impactului asupra mediului produs de deseurile industriale existente pe halda industriala si, in acelasi timp, economisirea de resurse si materii prime naturale, prin reciclarea in totalitate a acestor deseuri, fara a genera alte tipuri de deseuri industriale, in deplina conformitate cu principiile de actualitate ale Economiei circulare. Aceasta etapa a fost esentiala pentru determinarea viitoarelor investitii, reprezentand numai inceputul valorificarii complete a deseurilor.
Incepand cu anul 2023, au fost demarate lucrarile de inchidere a haldei industriale, lucrari reglementate de Acordul de Mediu nr. SB1/2023, emis de Agentia pentru Protectia Mediului Sibiu.
Lucrarile au fost finalizate cu succes in luna august 2023.
In viitor, Sometra intentioneaza ca, odata cu valorificarea in totalitate a zgurii existente la acest moment pe terenul Societatii (prin implementarea unei tehnologii performante si prietenoase cu mediul), sa devina un furnizor de servicii de prelucrare si valorificare a zgurilor si a deseurilor cu continut de metale neferoase de la alte unitati industriale care detin astfel de materiale. 
Acest plan de afaceri este intemeiat inclusiv pe cererea aflata in crestere inregistrata pe piata in privinta produselor care pot fi obtinute prin reciclarea componentelor de metale neferoase valoroase din deseurile haldelor industriale.
II. CAPITALUL SOCIAL. CONDUCEREA SOCIETATII

Actiunile Sometra sunt admise la tranzactionare incepand cu data de 26.10.2015 pe Piata AeRo (Alternative exchange in Romania) – segmentul pietei de actiuni al Sistemului multilateral de tranzactionare din cadrul Bursei de Valori Bucuresti (BVB), conform deciziei nr. 2979/26.10.2015.
La data prezentului raport, capitalul social al Societatii este de 8.690.395 lei, impartit in 3.476.158 actiuni, nominative, emise in forma dematerializata, cu valoare nominala de 2,5 lei/actiune, actionarul majoritar fiind Metlen Energy & Metals Single Member S.A. (anterior, Mytilineos S.A.).
Conducerea Societatii este asigurata de Consiliul de Administratie, alcatuit din dl Christos EFSTATHIADIS, in calitate de presedinte al Consiliului de Administratie si Director General, dl Dimitrios DIAKOPOULOS si dl Alexandros Anargyros KONTOUZOGLOU, in calitate de membri ai Consiliului de Administratie.
III. SITUATIA FINANCIARA A SOCIETATII AFERENTA EXERCITIULUI FINANCIAR 2025
Situatiile financiare auditate ale Societatii, care cuprind bilantul la data de 31 decembrie 2025 si contul de profit si pierdere, pentru exercitiul financiar incheiat la aceasta data, se identifica astfel:
· Active imobilizate total



     35.212.248 lei

· Active circulante total



      9.808.979 lei

· Total capitaluri proprii



 -30.160.862 lei

· Cifra de afaceri neta



                   0  lei

· Profit/pierdere a exercitiului financiar

  -7.154.198 lei

Mai jos prezentam situatia economico – financiara la data de 31 decembrie 2025, dupa cum urmeaza:
1. Elemente de bilant

. Elemente de activ

	DESCRIERE
	VALORILE in LEI

	Imobilizari corporale
	34.154.681

	Stocuri (materii prime si materiale consumabile, productia in curs de executie, produse finite si marfuri)
	403.243

	Creante
	8.696.710

	Casa si conturi la banci
	709.026

	Cheltuieli in avans
	110.574

	Imobilizari financiare
	1.057.567


b. Elemente de pasiv

	DESCRIERE
	VALORILE in LEI

	Datorii
	75.056.941

	Provizioane
	235.722

	Capital subscris varsat
	8.690.395

	Rezerve din reevaluare
	7.435.543

	Rezerve
	6.841.827

	Pierdere reportata
	(-)45.966.929

	Pierderea exercitiului financiar
	(-)7.154.198

	Total capitaluri proprii
	(-)30.160.862


0. Contul de profit si pierdere

	DESCRIERE
	VALORILE in LEI

	Cifra de afaceri neta
	0

	Venituri din exploatare
	2.188

	Cheltuieli din exploatare
	4.191.948

	Venituri financiare
	2.161.496

	Cheltuieli financiare
	5.125.934

	Venituri totale
	2.163.684

	Cheltuieli totale
	9.317.882

	Pierderea exercitiului financiar
	(-)7.154.198


IV. CONTEXTUL LEGISLATIV AL RAPORTULUI

In conformitate cu prevederile art. 15324 alin. (1) din Legea nr. 31/1990,, „daca consiliul de administratie, respectiv directoratul, constata ca, in urma unor pierderi, stabilite prin situatiile financiare anuale aprobate conform legii, activul net al societatii, determinat ca diferenta intre totalul activelor si totalul datoriilor acesteia, s-a diminuat la mai putin de jumatate din valoarea capitalului social subscris, va convoca de indata adunarea generala extraordinara pentru a decide daca societatea trebuie sa fie dizolvata.”
Potrivit alin. (3) al aceluiasi articol, „consiliul de administratie, respectiv directoratul, va prezenta adunarii generale extraordinare intrunite potrivit alin. (1) un raport cu privire la situatia patrimoniala a societatii, insotit de observatii ale cenzorilor sau, dupa caz, ale auditorilor interni. Acest raport trebuie depus la sediul societatii cu cel putin o saptamana inainte de data adunarii generale, pentru a putea fi consultat de orice actionar interesat. In cadrul adunarii generale extraordinare, consiliul de administratie, respectiv directoratul, ii va informa pe actionari cu privire la orice fapte relevante survenite dupa redactarea raportului scris.”
In continuare, conform dispozitiilor alin. (4) al articolului sus-mentionat, „daca adunarea generala extraordinara nu hotaraste dizolvarea societatii, atunci societatea este obligata ca, cel tarziu pana la incheierea exercitiului financiar ulterior celui in care au fost constatate pierderile si sub rezerva dispozitiilor art. 10, sa procedeze la reducerea capitalului social cu un cuantum cel putin egal cu cel al pierderilor care nu au putut fi acoperite din rezerve, daca in acest interval activul net al societatii nu a fost reconstituit pana la nivelul unei valori cel putin egale cu jumatate din capitalul social”.
Dispozitiile alin. (5) prevad ca, „in cazul neintrunirii adunarii generale extraordinare in conformitate cu alin. (1) sau daca adunarea generala extraordinara nu a putut delibera valabil nici in a doua convocare, orice persoana interesata se poate adresa instantei pentru a cere dizolvarea societatii. Dizolvarea poate fi ceruta si in cazul in care obligatia impusa societatii potrivit alin. (4) nu este respectata. In oricare dintre aceste cazuri instanta poate acorda societatii un termen ce nu poate depasi 6 luni pentru regularizarea situatiei. Societatea nu va fi dizolvata daca reconstituirea activului net pana la nivelul unei valori cel putin egale cu jumatate din capitalul social are loc pana in momentul ramanerii definitive a hotararii judecatoresti de dizolvare.”
V. ANALIZA SITUATIEI PATRIMONIALE A SOCIETATII

Potrivit situatiilor financiare auditate ale Sometra, aferente exercitiului financiar 2025, la data de 31.12.2025, capitalul social subscris si varsat are valoarea de 8.690.395 lei, in timp ce activul net avea valoarea de (-)30.160.862 lei.
Astfel, la data de 31.12.2025, in baza situatiilor financiare auditate ale Societatii aferente 2025, activul net in cuantum de (-)30.160.862 lei este sub jumatate din valoarea capitalului social subscris. Cauza principala a acestei situatii este inregistrarea de rezultate financiare negative in perioadele precedente, generate de mai multi factori, inclusiv ingreunarea proiectelor initiate de Societate printr-un blocajul creat la nivelul autoritatilor de mediu din ratiuni birocratice, cat si contextul economic nefavorabil.
Consiliul de Administratie al Sometra a evaluat in mod constant situatia curenta operationala si financiara si considera ca s-au luat masurile necesare pentru continuarea in conditii optime a activitatii Societatii. In acest sens, Sometra are intentia si isi canalizeaza eforturile in vederea continuarii masurilor intreprinse pentru valorificarea, in mod eficient, a materiei existente in halda industriala de zgura situata pe terenul Societatii, pentru ca activitatea sa devina profitabila, aceasta fiind si solutia optima conform standardelor europene. Totodata, strategia si proiectele initiate de Societate, avand ca scop ecologizarea zonei si valorificarea materiei existente in halda, demonstreaza posibilitati concrete si eficiente de desfasurare a activitatii Sometra.
Mai mult, ca urmare a luarii la cunostinta de dezechilibrul dintre activul net si valoarea capitalului social subscris, Consiliul de Administratie a demarat analize interne cu privire la posibile masuri de remediere a activului net. Printre posibilele masuri luate in calcul au fost majorarea capitalului social si, respectiv, reducerea capitalului social. Pentru majorarea capitalului social s-a incercat identificarea unor potentiale surse disponibile de contributie la capitalul social. 
Astfel, Consiliul de Administratie al Societatii considera ca situatia activului net, diminuat la mai putin de jumatate din valoarea capitalului social subscris, poate fi remediata.
In acest sens, masurile care ar putea fi luate pentru remedierea raportului dintre activul net si capitalul social subscris sunt urmatoarele:
. majorarea capitalului social al Societatii, prin emiterea unui numar de actiuni noi, care vor fi oferite spre subscriere actionarilor Societatii (prin conversia creantelor si/sau aport in numerar); si

i. reducerea capitalului social al Societatii, pentru acoperirea pierderilor acumulate.

VI. CONCLUZIILE RAPORTULUI PRIVIND SITUATIA PATRIMONIALA A SOCIETATII
In cadrul prezentului Raport, Consiliul de Administratie al Sometra a analizat situatia patrimoniala a Societatii si a luat act ca valoarea activului net al Societatii este sub jumatate din capitalul social subscris, limita impusa de art. 15324 din Legea nr. 31/1990.
Intrucat Consiliul de Administratie al Societatii considera ca situatia activului net poate fi remediata, prin urmare, propune adoptarea de catre Adunarea Generala Extraordinara a Actionarilor Societatii a hotararii de confirmare a continuarii activitatii Societatii, precum si implementarea masurilor propuse mai sus, in vederea remedierii raportului dintre activul net si capitalul social subscris.
Data: 19.03.2026
Consiliul de Administratie al Sometra S.A.
Christos EFSTATHIADIS – Presedinte



Alexandros KONTOUZOGLOU
________________________





_________________________
Dimitrios DIAKOPOULOS
_________________________
